Gupta-familie antwoord op bewerings | Maroela Media
Die Gupta-familie het 'n verklaring uitgereik in reaksie op Mcebisi Jonas, adjunkminister van finansies, se bewering dat hulle vir hom die pos van minister van finansies aangebied het.
"Hierdie jongste bewerings is net nóg 'n poging van mededingende faksies in die ANC om politieke punte te probeer aanteken. Enige bewerings dat die Gupta-familie of enige van ons verteenwoordigers enigiemand 'n pos in die regering aangebied het, is absoluut vals," lui die verklaring.
"Ons daag minister Jonas uit om in 'n hof en onder eed volledig verslag te doen oor die beweerde ontmoeting. Minister Jonas poog om die aandag af te lei van sy eie verhoudings en praktyke. Ons is vol vertroue dat vrae oor sy eie etiese standaarde aan die lig gebring sal word."
Die Gupta-familie het die verklaring afgesluit deur te sê dat hulle nie verder kommentaar sal lewer oor die "polities gemotiveerde veldtog" teen hulle nie.
Dit kom nadat Jonas Woensdag laatmiddag 'n verklaring uitgereik het waarin hy sê dat die Gupta-familie hom die pos van minister van finansies aangebied het om Nhlanhla Nene te vervang, maar dat hy dit geweier het. Lees meer hier.
Lekker my ding!!! Neuk mekaar dat die waarheid uitkom!!!
Daar gaan hulle kernkontrak! En hulle steenkoolmyne. En hulle vlugroetes en wie weet wat nog. As iemand nog iets weet is dit nou die tyd om te praat. Die verkiesing is naby!!!!
Die teorie dat mense 'n liegstorie sal glo as dit oor en oor vertel word gaan nie werk nie. Dit is dalk tyd vir spul om vir oulaas vanaf Waterkloof te vlieg terug na hulle land van oorsprong voor hulle vliegtuig eiendom van die staat word
Regtig mense die Guptas het mos nou gese dit is n leun en so iets het nooit plaasgevind en meer Pres Zuma ook se hy ken nie eers vir Vytjie Mentoor . Dit is mense van integriteit hierdie wat altyd net SA se belang voorop stel. Dat hulle nou so onbillik aangeval word. Hou vas hier kom groot sports.
Daar moet op die gupta bates beslag gele word. Hopelik kan van ons gesteelde belastinggeld teruggekry word. Daarna sal deportasie 'n goeie opsie vir hulle wees.